‫- סדרה תיעודית של NETFLIX -‬
‫הזוכה בזכות לארגן‬ ‫את גביע העולם של פיפ"א ב-2022‬
‫היא קטאר!‬
‫- קטאר -‬
‫ארצות הברית הפסידה היום‬ ‫במרוץ לאירוח גביע העולם,‬
‫אירוע הספורט הגדול בעולם.‬
‫האמירות המדברית קטאר‬
‫ניצחה את אוסטרליה, יפן,‬ ‫דרום קוריאה וארצות הברית.‬
‫הנשיא אובמה אמר‬ ‫שהגוף המארגן קיבל החלטה שגויה‬
‫כאשר בחר בקטאר ולא בארה"ב.‬
‫העולם היה בהלם כשההצעה של קטאר 22' ניצחה,‬
‫אבל איך הם ניצחו? איך זה קרה?‬
‫טמפרטורת השיא הממוצעת ביוני ויולי,‬ ‫אז יתקיים הטורניר, היא 41 מעלות!‬
‫זה לא היה צפוי,‬ ‫לצד הצעות כמו אלה של ארה"ב ויפן,‬
‫הדוח הטכני סביב ההצעה היה שלילי למדי.‬
‫קטאר קיבלה דירוג סיכון גבוה.‬
‫הכול מוסדר בעסקאות מאחורי הקלעים.‬
‫ההצעה הטובה ביותר‬
‫לאירוח גביע העולם ב-2022‬ ‫הייתה של ארה"ב, ובפער ניכר למדי.‬
‫הייתי המום ומאוכזב,‬
‫אבל התגובה המיידית שלי‬ ‫הייתה שהם קנו את זה.‬
‫אם פיפ"א מושחתת, צריך לחשוף את זה.‬
‫ואני חושב שהמחלוקת סביב ההחלטה‬ ‫שהתקבלה היום תימשך עוד הרבה מאוד זמן.‬
‫קשה מאוד להסביר את הבחירה בקטאר.‬
‫מבחינת פיפ"א, זה היה אסון,‬
‫במיוחד בתקופה שבה פיפ"א‬ ‫הייתה כבר במוקד תשומת הלב בגלל שוחד.‬
‫מר בלאטר.‬ ‫-מר בלאטר?‬
‫מר בלאטר…‬
‫ואז, הוועד המנהל‬ ‫לא מצא רעיון יותר טוב מאשר לבחור בקטאר.‬
‫לכן אני תמיד אומר,‬
‫כשמאשימים את קטאר‬ ‫בכך שהיא מארחת את גביע העולם,‬
‫צריך להאשים את פיפ"א, כי פיפ"א היא המערכת.‬
‫המערכת היא פיפ"א.‬
‫למה קטאר?‬
‫למה לשחק במדינה כל כך חמה,‬
‫או במדינה שתצטרך לבנות אצטדיונים במיוחד?‬
‫למה מדינה כל כך קטנה‬
‫עם נבחרת שמדורגת כל כך נמוך בדירוג העולמי?‬
‫אחר כך היו שאלות על תנאי העבודה,‬
‫על זכויות אדם, על האפשרות‬ ‫של אוהדים מאירופה להגיע לשם וכו'.‬
‫אז הייתי מופתע כמו כולם.‬
‫- הכסף הוא לא בעיה, אבל הוא יהיה -‬
‫אני לא חושבת שהם ציפו שהתקשורת בכל העולם‬
‫והתגובה בכל העולם יהיו כל כך נגדם.‬
‫- רוסיה: אסון -‬
‫הם קיבלו תגובה חריפה מאוד אחרי הזכייה.‬
‫כשניצחנו, שמחתי והייתי מאושר,‬
‫אבל מהר מאוד התחלתי לסבול מדיכאון.‬
‫המתקפה שהגיעה הייתה אכזרית מאוד.‬
‫המתקפה הייתה נגדנו,‬ ‫המתקפה הייתה נגד פיפ"א.‬
‫מתקפות חסרות תקדים משמאל, מימין ומהמרכז,‬
‫נגדנו, נגד מדינה. התיאורים שהועלו…‬
‫המתקפות היו קרובות מאוד לגזענות.‬
‫היה קשה.‬
‫ראשית כול, בשם מיליוני האנשים‬ ‫שחיים במזרח התיכון,‬
‫תודה.‬
‫תודה לפיפ"א, על זה שהאמנתם‬ ‫שלתת למשחק להתפשט למזרח התיכון‬
‫ולהביא אותו הנה, לאזור שלנו,‬ ‫לבתים שלנו, זה הדבר הנכון.‬
‫אנחנו הולכים למזרח התיכון.‬
‫אנחנו הולכים לעולם הערבי.‬
‫אנחנו הולכים לעולם המוסלמי.‬
‫הכדורגל מתפתח, אז אל תדברו על כסף.‬
‫זה לא קשור לכסף.‬
‫הייתי אומר שההחלטה‬ ‫החשובה הראשונה שהפוליטיקה שיחקה בה תפקיד‬
‫הייתה אירוח העולם בקטאר,‬
‫ולא כמו שאני רציתי,‬ ‫לקיים אותו בארצות הברית.‬
‫התכוונתי להצביע עבור קטאר,‬
‫ובלאטר ניגש אליי,‬
‫"אני רוצה שתבחר בארה"ב ולא בקטאר".‬
‫אתה חושב שזה ראוי שהנשיא ירד לרמה הזאת?‬
‫לא הגבתי. הוא הלך.‬
‫השגתי קולות עבור קטאר, וקטאר ניצחה.‬
‫החברים החזקים בוועד המנהל של פיפ"א‬ ‫דחקו את ספ לפינה.‬
‫יש לך את ראשי הקונפדרציות.‬
‫עיסא חייטו מאפריקה,‬
‫מישל פלאטיני מאופ"א,‬
‫ג'ק וורנר מקונקקא"ף,‬
‫ד"ר לאוז מקונמבו"ל,‬
‫ובין-חמאם מקטאר.‬
‫הוא נשיא קונפדרציית הכדורגל של אסיה.‬
‫הם פשוט התיישרו עם קטאר.‬
‫באותה תקופה היו‬ ‫שלושה חברים מקונקקא"ף בוועד המנהל,‬
‫וההנחה הייתה‬ ‫ששלושתם יתמכו בהצעה האמריקאית.‬
‫צ'אק בלייזר היה המום לגמרי‬
‫כשהוא גילה שג'ק וורנר,‬ ‫בעל בריתו הקרוב בפיפ"א,‬
‫הצביע, כך נראה, עבור קטאר.‬
‫הוא הרגיש שבגדו בו.‬
‫איך אתה לא מצביע עבור הקונפדרציה שלך?‬
‫אבל הם כבר היו זקנים.‬ ‫הם לא ישתתפו בהצבעה הבאה.‬
‫אז הם החליטו על הצבעה כפולה,‬ ‫וקיבלו סכום כפול.‬
‫זה היה יום התשלום שלהם.‬
‫גורדי השחקים בדוחא‬
‫מסמלים את הצמיחה הכלכלית‬ ‫בבירתה של קטאר, שהתעשרה בזכות הגז.‬
‫בעשור הקרוב, הם יתנשאו‬ ‫ככל הנראה מעל תקופת שגשוג נוספת,‬
‫שתתודלק על ידי שגעון הכדורגל.‬
‫לכדורגל בפרט, אבל גם לספורט בכלל,‬
‫תמיד היה חלק חשוב מאוד‬ ‫בתרבות שלנו ובשאיפות שלנו,‬
‫ומבחינת השימוש בו כזרז,‬
‫ככלי שיאפשר לנו לקדם‬ ‫כמה מהיעדים הלאומיים שלנו.‬
‫הקטארים יצרו תעשיית ספורט.‬
‫הם עשו, בעצם,‬
‫מה שמדינות אחרות עושות‬ ‫באופן אורגני במשך עשרות שנים.‬
‫הם הפכו את הספורט לחלק מהזהות הלאומית.‬
‫במקרה של קטאר,‬ ‫מדובר בחלק ממאמץ לבניית אומה.‬
‫הם רצו לצאת מצלה של ערב הסעודית,‬
‫ולחצוב לעצמם אופי אחר,‬
‫לשחק על במת העולם.‬
‫הם רוצים להיתפס בעולם ככוח שפועל לטובה.‬
‫הם רוצים להראות‬
‫שהעולם הערבי יכול לארח טורניר כזה,‬
‫ולקרב בין בני אדם.‬
‫הם היו בכל מקום.‬
‫הם רצו להיתפס כבנקאים‬ ‫של הספורט ברחבי העולם.‬
‫שום דבר לא התארגן בלי תמיכה מקטאר.‬
‫כשנפתחה ההרשמה‬ ‫להצעות לאירוח ב-2018 ו-2022, ב-2009,‬
‫כלומר היה הרבה זמן להכנות‬
‫וחלון האפשרויות נפתח,‬
‫אז החלטנו שיש לנו סיכוי.‬
‫אנחנו רוצים לארח את גביע העולם‬ ‫בגלל האמונה שלנו בכדורגל.‬
‫אם נביא את גביע העולם לקטאר,‬
‫נביא אותו לראשונה למזרח התיכון.‬
‫הצוות שלנו היה צעיר.‬
‫היו לנו הרבה אנשים שדיברו הרבה שפות,‬
‫כדי לתקשר עם עולם הכדורגל,‬
‫והיינו צנועים.‬
‫ידענו שאנחנו מועמדים להפסד.‬
‫ידענו שאנחנו לא נתפסים, בהתחלה,‬ ‫כמתמודדים רציניים.‬
‫במהלך הביקור שלנו בדוחא,‬
‫מהר מאוד הבנו שמדובר בפרויקט ממשלתי,‬
‫ביחס לגביע העולם,‬
‫כדי להציב את קטאר במרכז העולם.‬
‫זה היה פרויקט של המדינה.‬
‫זה לא היה פרויקט של ההתאחדות לכדורגל.‬
‫למען האמת, לרגע לא חשבתי שקטאר תנצח.‬
‫אין להם מסורת כדורגל,‬
‫ובדוח הם לא קיבלו את הציונים הכי טובים.‬
‫הם היו צריכים לבנות למעשה מחדש את העיר,‬
‫ולבנות את כל האצטדיונים,‬
‫לא היה להם אפילו אצטדיון אחד,‬
‫ולבנות מלונות לכל התיירים וגם לנבחרות.‬
‫אבל הקושי שאי אפשר להתגבר עליו‬ ‫הוא שצריך לשחק במאי, יוני ויולי.‬
‫כתבנו את הדוחות שלנו.‬
‫שלחנו אותם אליהם.‬
‫כל חבר בוועד המנהל היה יכול‬ ‫להתקשר אליי כדי לקבל הסבר על כל דבר.‬
‫אף אחד לא התקשר.‬
‫ואז הגעתי למסקנה‬ ‫שלא כל החברים קראו את הדוח.‬
‫אם לא עניין אותם‬ ‫שאי אפשר לשחק במאי, יוני ויולי,‬
‫למה שיהיה להם אכפת מתנאי העבודה?‬
‫זה לא היה עניין.‬
‫- קייפטאון, דרום אפריקה‬ ‫דצמבר 2009 -‬
‫היינו בקייפטאון,‬
‫כשפיפ"א אירחה ארוחת בוקר לתקשורת.‬
‫כל המדינות היו שם,‬ ‫אז כל אמצעי התקשורת היו שם.‬
‫לכל הצעה היו את אותם פרמטרים,‬
‫אז כל הצעה קיבלה ביתן.‬
‫התקשורת הערבית באה לבקר אותנו, וזהו.‬
‫אף אחד לא בא לביתן שלנו.‬
‫הם באו לקחת דברים בחינם, אבל זה הכול.‬
‫ואז, באמצע של כל העניין,‬ ‫דייוויד בקהם נכנס פנימה.‬
‫היה אפשר לחשוב שהייתה רעידת אדמה.‬
‫עיתונאים התחילו לדחוף,‬ ‫לטפס על כיסאות ועל שולחנות.‬
‫כולם הקיפו אותם.‬
‫שיח מוחמד,‬
‫שהיה יושב הראש של ההצעה הקטארית ל-2022,‬
‫פנה אליי באותו יום ואמר,‬
‫"למה לא השגת לי כזאת תשומת לב תקשורתית?"‬
‫הייתי המומה, כי היה מדובר בדייוויד בקהם.‬
‫כל אחד בעולם יודע מי זה דייוויד בקהם.‬
‫אף אחד בעולם לא ידע‬ ‫מי זה הנסיך הקטן מהמדינה הזאת.‬
‫הצוות שלנו היה קטן ביותר.‬
‫אף אחד מהם אפילו לא היה במשחק בגביע העולם.‬
‫אף אחד מהם לא הכיר את הפוליטיקה בפיפ"א.‬
‫אף אחד מהם אפילו‬ ‫לא עבד מעולם בתחום הספורט.‬
‫לאנשים האלה לא היה מושג‬ ‫בשום דבר שקשור לזה.‬
‫היחיד שהכיר את הפוליטיקה בפיפ"א‬
‫היה מוחמד בין-חמאם.‬
‫מוחמד בין-חמאם היה‬ ‫נשיא קונפדרציית הכדורגל של אסיה.‬
‫הוא היה חבר בוועד המנהל‬ ‫של פיפ"א, אחד מ-24 חברים.‬
‫הוא היה אחד מהאנשים החזקים ביותר בכדורגל,‬
‫והוא היה אזרח קטאר.‬
‫הוא לא אדם מוחצן במיוחד.‬ ‫הוא אוהב להיות ברקע.‬
‫הוא אוהב להיות מנצח התזמורת.‬
‫לא חשבתי שגודלה של קטאר‬
‫ומזג האוויר בקטאר‬
‫יכולים לתמוך בשאיפה כזאת.‬
‫עם מוחמד בין-חמאם,‬
‫לקח הרבה זמן עד שהוא הצטרף אלינו‬
‫ועד שהצלחנו לשכנע אותו לתמוך בהצעה.‬
‫ידענו שהוא יוכל לתת לנו‬ ‫את הכלים ואת האמצעים לזכות.‬
‫כדי לקבל את גביע העולם,‬
‫חברי הוועד המנהל צריכים להצביע בעדך,‬
‫אז זאת הייתה תוכנית המשחק.‬
‫הוא מכיר את כל ה-24.‬
‫הוא יכול, ראשית,‬ ‫לעזור לנו לפגוש את כל ה-24.‬
‫ושנית, הוא יוכל לעזור לנו לדעת‬
‫מה לעשות כדי לקבל את כל 24 הקולות.‬
‫- לואנדה, אנגולה‬ ‫עשרה חודשים לפני ההצבעה -‬
‫- אנגולה 2010 -‬
‫קטאר הצליחה לתת חסות‬
‫למפגש של קונגרס הכדורגל האפריקאי באנגולה.‬
‫נקודת המפנה מבחינתנו,‬ ‫מבחינת ההצעה, הייתה באנגולה,‬
‫הנאום שנשאתי בפני הקונגרס של קא"ף באנגולה.‬
‫המסר הדהד בעוצמה.‬
‫אני חושב שאז אנשים התחילו‬ ‫לראות בנו מועמדים רציניים.‬
‫לא רק בגלל העובדה‬
‫שהצלחנו לשכנע שלושה מחברי הוועד המנהל,‬
‫גם בגלל העובדה שכל הקונפדרציה האפריקאית‬
‫דיברה על ההצעה שלנו.‬
‫נקודת המפנה הייתה אנגולה.‬
‫כולנו התארחנו באותו מלון.‬
‫אמרו לי לעזור לתרגם,‬
‫אז הלכתי. אני מדברת צרפתית.‬
‫קיבלנו בסוויטה, בשעות שונות בערב,‬
‫חברים שונים בוועד המנהל.‬
‫חייטו, אנומה ואדאמו.‬
‫דיברנו על דרום אפריקה,‬
‫על זה שאפריקה קיבלה‬ ‫הזדמנות לארח גביע עולם,‬
‫ועל זה שהעולם הערבי צריך‬ ‫לקבל הזדמנות לארח גביע עולם.‬
‫ואז חסן הציע לחייטו מיליון דולר,‬
‫עבור התאחדות הכדורגל, ההתאחדות של חייטו.‬
‫בתמורה, רצינו את הקול שלו,‬
‫ואני זוכרת את הצחוק,‬
‫ואז נאמר המשפט, "טוב, זה לא מספיק".‬
‫אז המחיר פשוט עלה למיליון וחצי, פשוט ככה.‬
‫אני יודעת שזה נשמע פשוט,‬ ‫אבל זה באמת היה פשוט.‬
‫פשוט, "ניתן כסף להתאחדות הכדורגל שלך,‬
‫"ואתה תיתן לנו את הקול שלך".‬
‫ואז, "תודה רבה, להתראות".‬
‫אחד אחרי השני, עשינו אותו דבר‬ ‫עם אנומה ועם אדאמו.‬
‫אז באותו ערב הצענו‬ ‫לכל חבר בוועד המנהל מיליון דולר וחצי‬
‫בתמורה לקולות שלהם.‬
‫זה היה משהו…‬ ‫הכסף היה כסף פיזי, או משהו מילולי?‬
‫מילולי. מעולם לא ראיתי כסף.‬
‫זה דבר שלא ראיתי.‬
‫והיה ברור מאוד שהכסף הולך לכדורגל.‬
‫לא נאמר, "הכסף יגיע לכיס שלך".‬
‫אני צריכה להדגיש את זה. נאמר שהוא ילך…‬
‫אין לי מושג לאן הוא הגיע. אני לא יודעת.‬
‫לפני שחזרתי לחדר המלון שלי,‬
‫חסן אמר לי,‬ ‫"אל תספרי את זה לאף אחד לעולם".‬
‫אז אמרתי, "בסדר".‬
‫- גביע העולם של פיפ"א‬ ‫קטאר 2022 -‬
‫לא שכחתי את זה,‬
‫אבל לא דיברתי על זה במשך הרבה זמן.‬
‫ידעתי שימיי ספורים, אבל בעיניי,‬
‫לא עשיתי שום דבר שהצדיק פיטורים.‬
‫קיבלתי שלושה ימים לעזוב את קטאר.‬
‫לא עמדתי בציפיות.‬
‫פדרה עזבה במרץ 2010.‬
‫ואז, בדצמבר 2010, אחרי ההצבעה,‬
‫היא שוחחה עם עיתונאית‬
‫מהעיתון האנגלי "סאנדיי טיימס",‬
‫שניסתה לברר מה קרה‬ ‫בתחרות על אירוח גביע העולם.‬
‫דיברתי עם קלייר ניואל,‬
‫לא לציטוט, על מה שקרה,‬
‫ועל מה שראיתי.‬
‫- טענות חדשות לשוחד בפיפ"א -‬
‫נדמה לי שהיא כתבה כתבה קצרה,‬
‫ואז הכול השתנה.‬
‫- חושפת שחיתויות… 1.5 מיליון דולר -‬
‫קיבלתי את הכינוי "חושפת השחיתויות מקטאר".‬
‫- כסף תמורת קולות…‬ ‫חברי הוועד המנהל של פיפ"א מעורבים -‬
‫אין ראיות. ביקשנו ראיות.‬
‫יש עיקרון בחיים,‬
‫אתה חף מפשע עד שאשמתך מוכחת.‬
‫אז תפסיקו, בבקשה, להגיד שפיפ"א מושחתת.‬
‫פיפ"א לא מושחתת!‬
‫בהחלט לא.‬
‫פדרה נחשפה כמי שהשמיעה את הטענות הללו.‬
‫ואז, פתאום, התחלתי לקבל איומים.‬
‫התחלתי לקבל שיחות לא מזוהות,‬ ‫אימיילים, הודעות ברשתות.‬
‫אני פוחדת מאוד.‬
‫וממי את מפחדת?‬
‫מכל האנשים שהכעסתי כשדיברתי.‬
‫ומאלה שניסו שוב ושוב להשתיק אותי.‬
‫בעצם נאמר לי, "או שתחתמי על תצהיר‬
‫"שכתוב בו ששיקרת,‬ ‫או שנתקוף אותך בדרכים משפטיות".‬
‫- אחרי שאיבדה את מקום עבודתה‬ ‫בקמפיין לבחירת קטאר כמארחת -‬
‫אני רוצה לשמוע את תגובתך‬ ‫לעניין אנגולה ולטענות של פדרה.‬
‫וגם לכותרת של "סאנדיי טיימס",‬
‫"קטאר קנתה את גביע העולם".‬
‫אבל אני בעצם רוצה לדעת מה הייתה‬ ‫התגובה הראשונית שלך כשראית את זה.‬
‫תקשיב, התגובה שלי, במיוחד בנוגע לפדרה,‬
‫היא… בעצם בשני המקרים, היא תסכול.‬
‫תסכול, כי הדברים האלה כוזבים מעצם טבעם.‬
‫ויש עובדות בשטח שמוכיחות שהם כוזבים.‬
‫אני אכן מאמין שהם עבדו עם אנשים,‬
‫ברמה עולמית, כדי להבטיח את הקולות שלהם.‬
‫אני לא חושב שמישהו‬ ‫עשה קודם משהו בכזה קנה מידה.‬
‫אם לקרוא לזה "שחיתות" או לא,‬
‫זאת פשוט הדרך שבה עושים עסקים בין לאומיים.‬
‫- המציעה: קטאר -‬
‫גביע עולם של פיפ"א בקטאר‬ ‫יספק הזדמנויות מסחריות חסרות תקדים.‬
‫היו עסקאות גדולות שנעשו ברמה הממשלתית,‬
‫כמו סיפורה של עסקת גז גדולה‬ ‫בין קטאר לבין תאילנד,‬
‫כיוון שהיה לתאילנד נציג בוועד המנהל.‬
‫האפשרות שהיא נחתמה‬ ‫כדי לזכות בחסדי התאילנדים‬
‫מוכחשת מכול וכול על ידי כל המעורבים.‬
‫עוד חבר בוועד המנהל של פיפ"א,‬ ‫מריוס לפקריטיס,‬
‫מכר אדמות לקטאר תמורת 32 מיליון אירו.‬
‫הוא תמיד אמר שזה לא היה קשור להצבעה שלו.‬
‫אמיר קטאר הגיע לברזיל.‬
‫הוא נשאר שם זמן מה וביקר את הנשיא לולה,‬
‫שגם הוא היה בעד קטאר.‬
‫אכלנו ארוחת צהריים בריו דה ז'נרו.‬
‫בארוחה היו אמיר קטאר, ד"ר האבלנז', אני.‬
‫היינו שמונה או תשעה.‬
‫ושם החלטנו שנתמוך בקטאר.‬
‫קיבלתי טובות והחזרתי טובות. זה רגיל.‬
‫אבל מעולם לא קיבלתי שוחד בתמורה למשהו.‬
‫שבועות ספורים לפני ההצבעה,‬ ‫נשיא אופ"א מישל פלאטיני,‬
‫שהייתה לו השפעה רבה‬
‫על ההצבעה‬ ‫של הנציגים האירופאים בוועד המנהל,‬
‫נפגש לארוחת צהריים‬ ‫עם נשיא צרפת, ניקולא סרקוזי,‬
‫ועם בנו של אמיר קטאר, בארמון האליזה בפריז.‬
‫- תשעה ימים לפני ההצבעה -‬
‫הוא הופתע לראות שם את כל המשלחת הקטארית,‬
‫ופלאטיני לא הוזהר מראש.‬
‫הגרסה שלו הייתה שהוא קיבל "מסר תת סיפי",‬
‫אלה היו המילים שלו,‬
‫מסרקוזי, שאמר לו שעדיף שהוא יצביע בעד קטאר‬
‫ולא בעד ארה"ב, לטובת צרפת.‬
‫פלאטיני נפל בפח שסרקוזי טמן לו.‬
‫סרקוזי השתמש בפלאטיני כדי לומר לקטארים,‬
‫"תראו, פלאטיני אצלי בכיס.‬
‫"צרפת תצביע בעד גביע העולם שלכם",‬
‫ומבחינת הקטארים זה הישג עצום.‬
‫טוב, אני אספר לך איך זה קרה.‬
‫למיטב הבנתי,‬ ‫צרפת הייתה שמחה אם הייתי מצביע בעד קטאר.‬
‫הבנתי את זה, אבל אף אחד‬ ‫לא ביקש ממני שום דבר.‬
‫ניקולא סרקוזי לא ביקש ממך‬ ‫להצביע עבור קטאר?‬
‫לא. אולי בגלל זה‬ ‫הוא מכר את הקול שלי לקטאר.‬
‫אולי הוא ידע שאצביע בעד קטאר.‬
‫אז הוא מכר את הקול שלי, בשם צרפת, לקטאר,‬
‫כדי להשיג הרבה דברים.‬
‫מה שקרה‬
‫אחרי שפלאטיני הצביע עבור קטאר היה מדהים.‬
‫קרן ההשקעות הקטארית קנתה את פריז סן ז'רמן,‬
‫מועדון הכדורגל הגדול בפריז,‬
‫והכניסה למועדון סכום כסף שאין דרך להעריך.‬
‫ערוץ beIN, הערוץ הקטארי,‬
‫רכש את זכויות השידור‬ ‫של הכדורגל הצרפתי בסכום עצום.‬
‫ובנוסף לזה,‬
‫היו עסקאות סחר גדולות מאוד‬ ‫בין קטאר לבין צרפת,‬
‫כולל רכישה של מטוסי איירבאס‬ ‫צרפתיים רבים על ידי קטאר.‬
‫ההחלטות שהובילו לכך‬ ‫שגביע העולם יתקיים בקטאר‬
‫התקבלו ברמות הפוליטיות הגבוהות ביותר,‬
‫אבל הקטארים הכחישו כל טענה‬ ‫להתנהלות לא נאותה.‬
‫קנייה של גביע העולם,‬ ‫שוחד לחברי הוועד המנהל.‬
‫אתה מכיר את הטענות, אתה יודע מה הן.‬
‫העסקאות הגאופוליטיות שנחתמו בין תאילנד,‬
‫רוסיה, קטאר וסרקוזי.‬
‫אילו עסקאות גאופוליטיות?‬
‫בזה עוסקות הטענות.‬
‫אילו עסקאות? אני שואל אותך.‬
‫בסדר, גז…‬
‫עסקאות גז בין מי למי?‬
‫בין תאילנד לבין קטאר.‬
‫העובדות קיימות בשטח.‬
‫יש דברים שהם מאוד לא מציאותיים.‬
‫זה המשאב הטבעי שלנו,‬ ‫אנחנו מבססים עליו את עתידנו.‬
‫לא נשתמש בו כדי להשיג קול‬ ‫בהצבעה על גביע העולם.‬
‫- קטאר 2022 -‬
‫- צפו למשהו מדהים -‬
‫זה מסתדר עם הסטראוטיפ‬ ‫של שיחים ערבים שזורקים כסף על העולם, לא?‬
‫לכן גביע העולם הזה חשוב,‬
‫כי צריך לשבור את הסטראוטיפ הזה.‬
‫צייתנו לכללים.‬
‫צייתנו לערכי המוסר שלנו.‬
‫ניצחנו בזכות ההצעה שלנו.‬
‫ניצחנו בזכות החזון,‬
‫ובזכות העובדה שזה אכן הזמן‬
‫לגביע עולם ראשון בעולם הערבי.‬
‫קטאר!‬
‫אחרי ההכרזה, ראית את כולם צועקים באושר,‬
‫ורואים אותי עומד קפוא כמו פסל,‬
‫כי מהמקום שלי לא ראיתי את ספ בלאטר,‬
‫ועמדתי בשקט עד ששמעתי את חברי הצוות שלי‬
‫צועקים "עשינו את זה".‬
‫היו חגיגות ענק בעולם הערבי.‬ ‫היו חגיגות ענק באסיה.‬
‫אבל הרגשתי לא בנוח בגלל מה שבלאטר עשה.‬
‫הוא החליט לחסל את קטאר.‬
‫זה בעצם מה שגרם לי להרגיש לא נוח.‬
‫- שלושה חודשים אחרי ההצבעה -‬
‫האם הוא יעשה זאת, או לא?‬ ‫זאת השאלה שננסה לענות עליה.‬
‫האדם המדובר הוא מוחמד בין-חמאם.‬
‫הוא שוקל, לכאורה, להתמודד מול ספ בלאטר‬
‫על נשיאות פיפ"א.‬
‫אני ידוע, למעשה, כתומך של בלאטר.‬
‫אין ספק שיעצתי לו ביושר,‬
‫וכן, אני יכול לומר שתרמתי להצלחה שלו.‬
‫מוחמד בין-חמאם החשיב את ספ בלאטר כחבר,‬
‫והוא היה נאמן לבלאטר לגמרי,‬ ‫אבל זאת הייתה דרך חד סטרית.‬
‫אחרי הבחירות של 98',‬ ‫בלאטר הבטיח שהוא יכהן רק שתי קדנציות.‬
‫ההכרזה נמחקה, ובלאטר המשיך לכהונה שלישית,‬
‫ואז בין-חמאם התעצבן.‬
‫הוא לא קיבל את העובדה‬ ‫שבלאטר לא קיים את ההבטחה.‬
‫חשבתי שבלאטר לא יתעניין ב-2011.‬
‫לנשיא חייב להיות גבול.‬ ‫שלוש כהונות לכל היותר.‬
‫חשבתי שזה לא טוב לכדורגל.‬
‫לא טוב לענף.‬
‫אבל תמיד אמור להיות מועמד נוסף.‬
‫בלאטר היה המום‬
‫מכך שבין-חמאם הביא את גביע העולם לקטאר.‬
‫זאת הייתה הפתעה מוחלטת.‬
‫לראשונה אי פעם,‬ ‫הוא הבין את מגבלות הכוח שלו.‬
‫ואם היה פה אדם שהיה חזק יותר ממנו,‬
‫לפחות באירוע מסוים, זה היה מוחמד בין-חמאם.‬
‫לדעתי, בין-חמאם הוא אדם עצמאי.‬ ‫הייתה לו תקופה לצד ספ בלאטר.‬
‫אני חושב שכמו לרובנו, נמאס לו מספ בלאטר,‬
‫הוא חושב שספ הרס במו ידיו‬ ‫את שמה הטוב של פיפ"א,‬
‫והוא מבין שמישהו צריך להחליף אותו.‬
‫אבל אני חושב שבלאטר‬ ‫לא הצליח לשלוט בשאיפות שלו.‬
‫הוא היה ממש המקיאוולי של הספורט.‬
‫אחרי 13 שנים,‬ ‫ספ בלאטר כבר רגיל לסממני הכוח הנשיאותיים.‬
‫בשנים אלה, הוא קיבל‬ ‫תארים ופרסים בכל רחבי העולם.‬
‫אך לא כולם שיבחו‬ ‫את האופן בו הוא ניהל את פיפ"א.‬
‫רציתי לשמור על מעמדי.‬
‫לא יכולתי לנטוש את כל השנים‬ ‫בהן פיתחתי את הכדורגל,‬
‫ואת כל שנותיי כמזכיר כללי‬
‫וכנשיא.‬
‫בלאטר עמד על כך שכולם יהיו נאמנים,‬
‫אבל הבעיה שלו הייתה‬ ‫שהוא לא היה נאמן באנשים שתמכו בו פוליטית‬
‫לאורך השנים, למשל למוחמד בין-חמאם.‬
‫ב-2009, היו בחירות באסיה‬ ‫על המקום בפיפ"א, מקום שאני תופס.‬
‫והיה מועמד נוסף,‬
‫והופתעתי מאוד לראות שבלאטר תומך בו.‬
‫מבחינתי, זה היה די מוזר.‬
‫אני אמור להיות חבר שלו.‬
‫הוא חשב שאני מסכן אותו,‬
‫ורצה לסלק אותי מפיפ"א.‬
‫אז אמרתי‬
‫שאני לא אקל את החיים שלו.‬
‫ספ בלאטר, האיש שמנהל את הכדורגל העולמי,‬
‫ייאלץ, לראשונה מזה תשע שנים,‬ ‫להתמודד על נשיאות פיפ"א מול מועמד אחר.‬
‫מוחמד בין-חמאם אמר לבי-בי-סי‬ ‫שהגיעה העת לחזק את השקיפות בניהול הענף.‬
‫מר בין-חמאם עומד בראש‬ ‫קונפדרציית הכדורגל של אסיה.‬
‫התמודדות מול בלאטר היא עניין עצום.‬
‫באמת שלא חשבתי שאפשר להדיח אותו מהשלטון,‬
‫כי המעמד שלו היה מבוסס מאוד.‬
‫ספ בלאטר השתמש במיליארדים שגביע העולם הניב‬
‫כדי לחזק את בסיס כוחו.‬
‫הוא לא יעזוב את תפקידו הנחשק בלי קרב.‬
‫- מיאמי, ארה"ב -‬
‫- קונגרס קונקקא"ף‬ ‫3 במאי, 2011 -‬
‫רצינו לפגוש את הנציגים הקריביים במיאמי,‬
‫ולא הצלחתי לקבל אשרה.‬
‫לרשויות אין שום סיבה לומר,‬
‫"לא, אנחנו לא ניתן לך אשרה".‬
‫אני מניח שמישהו לא רצה שאטוס לארצות הברית‬
‫כדי לדבר עם הנציגים מהקריביים.‬
‫אלה היו ימים מתוחים.‬
‫הבחירות לנשיאות היו בעיצומן.‬
‫מר בין-חמאם לא היה שם,‬
‫ומר בלאטר היה שם.‬
‫באותה תקופה, את קונקקא"ף‬ ‫ניהל אדם בשם ג'ק וורנר, שהיה הנשיא,‬
‫והמזכ"ל היה אדם‬ ‫בשם צ'אק בלייזר, שהיה אמריקאי.‬
‫מעל הבמה, מר בלאטר, בלי שום הכנה,‬
‫העניק לקונקקא"ף‬ ‫מענק פיתוח בסך מיליון דולר.‬
‫זה היה הכי בוטה שיכול להיות,‬
‫"אני אתן לך מתנה‬ ‫עבור הקונפדרציה שלך, מר וורנר,‬
‫"לעיני כל החברים",‬
‫שלושים או שישים ימים‬ ‫או משהו כזה לפני הבחירות.‬
‫זה לא שימח אותי.‬
‫אני מועמד, ואני רוצה לראות את האנשים.‬
‫אני רוצה לדבר עם האנשים.‬
‫אז אמרתי, "מר וורנר, תן לי עוד הזדמנות".‬
‫ואז הם ארגנו מפגש בפורט אוף ספיין.‬
‫- פורט אוף ספיין, טרינידד וטובגו -‬
‫- 10 במאי, 2011 -‬
‫כל המדינות החברות באיגוד הכדורגל הקריבי‬
‫הוזמנו למלון האייט ריג'נסי‬ ‫בפורט אוף ספיין שבטרינידד,‬
‫בסיס כוחו של ג'ק וורנר, כמובן.‬
‫- …תצטרך לשאת בעלות המפגש… -‬
‫לג'ק וורנר עצמו הייתה סוכנות נסיעות,‬
‫שקיבלה 363,000 דולר‬ ‫תמורת ארגון הטיסות לאירוע.‬
‫צ'אק בלייזר חשב שזה לא רעיון טוב‬ ‫שוורנר יארח אירוע כזה.‬
‫שלא כדאי לארגן‬ ‫אירוע נפרד כזה למדינות הקריביות,‬
‫ושהכול צריך להתנהל,‬ ‫לפחות ברמה הפומבית, לפי הספר.‬
‫היו כמה וכמה ניסיונות לעצור את האירוע,‬
‫אבל הוא לא פחד מצ'אק.‬
‫הוא היה צריך לפחד, אבל הוא לא פחד.‬
‫הכרתי, כמובן, את ג'ק וורנר.‬
‫ג'ק וורנר, כנשיא הקונפדרציה,‬
‫הציע לבין-חמאם הזדמנות.‬
‫הלכנו לשם, כמובן,‬ ‫כדי לשמוע מה יש לו להציע.‬
‫ביום הראשון,‬ ‫מר בין-חמאם הציג את המצגת שלו.‬
‫ומשהו מוזר קרה אחרי שבין-חמאם דיבר.‬
‫אמרו לנו שנקבל מתנה כדי לעזור להתאחדויות.‬
‫הזמינו אותנו למקום אחר, כדי לקבל את המתנה.‬
‫חיכיתי לתורי, ואז נכנסתי לחדר,‬
‫והיו שם נציגים מהאיגוד הקריבי.‬
‫הם נתנו לי מעטפה‬ ‫שהיה כתוב עליה "פורטו ריקו".‬
‫וכשפתחתי אותה, היה בתוכה כסף מזומן.‬
‫סכום של ארבעים אלף דולר במזומן.‬
‫שאלתי מיד, "למה הכסף נועד?"‬
‫"לשימושך, לכל דבר‬ ‫שאתה רוצה בתחום הכדורגל."‬
‫הם נתנו סכום כזה לכולם, כמובן.‬
‫אם היו אומרים לי,‬
‫"זאת התמורה עבור הקול שלך",‬ ‫אז הייתי אומר, "אני לא מוכן לקחת את הכסף".‬
‫למעשה, החזרתי את הכסף.‬
‫למרבה הצער, רובם לקחו את הכסף,‬
‫אבל היו שלושה או ארבעה‬ ‫חריגים ראויים לציון,‬
‫שסירבו לקבל את הכסף ודיווחו על התקרית,‬
‫והיו לכך השלכות מרחיקות לכת.‬
‫בתוך כמה שעות,‬ ‫הידיעה על המעטפות המלאות במזומן‬
‫הגיעה אל בלייזר, שהיה בניו יורק.‬
‫צ'אק בלייזר נקלע לעמדה מאוד לא נוחה.‬
‫הוא עבד עם ג'ק וורנר כמעט עשרים שנה.‬
‫אנחנו רואים את החברות ביניהם מתפרקת.‬
‫הוא אמר לוורנר שוב ושוב‬ ‫לא לקיים את הכנס בטרינידד,‬
‫והוא סירב.‬
‫ועכשיו זה קרה, השחיתות הכי בוטה‬
‫שהוא ראה אי פעם בכל שנותיו בכדורגל‬
‫קרתה ממש מתחת לאף שלהם.‬ ‫אנשים קיבלו חבילות מזומנים.‬
‫וורנר הלך והפך למקור מבוכה, עבור בלייזר‬
‫ועבור הכדורגל בכלל,‬ ‫אז בלייזר החליט להסגיר אותו.‬
‫הוא התכוון לדווח על וורנר‬
‫לבכירי פיפ"א בציריך.‬
‫ביום שבו הוא היה צריך להתקשר‬ ‫בנוגע למעטפות ובהן 40,000 דולר במזומן,‬
‫לפני שהוא הרים את הטלפון‬
‫הוא הסתכל עליי ואמר, "זה לא ייגמר טוב".‬
‫אני זוכר שצ'אק בלייזר התקשר אליי,‬
‫ואמר לי שקרה משהו באיים הקריביים.‬
‫צ'אק בלייזר שלח לי תמונות.‬
‫פניתי לבלאטר, ואמרתי לו,‬ ‫"צ'אק בלייזר התקשר אליי,‬
‫"ואמר לי שקרה כך וכך",‬
‫והתקשרתי גם לנשיא ועדת האתיקה.‬
‫אמרתי לו, "אתה צריך‬ ‫לעלות מיד על רכבת לציריך".‬
‫זה היה ביום ראשון.‬ ‫"צריך להיפגש, כי יש בעיה רצינית."‬
‫- האייט ריג'נסי טרינידד -‬
‫יש שם הרבה דברים מוזרים.‬
‫מוחמד בין-חמאם נפל למלכודת, אתה מבין?‬
‫השאלה השנייה היא למה הוא עשה את זה?‬
‫בין-חמאם היה בבירור משוכנע‬ ‫שהוא צריך לעשות כמה טובות‬
‫לחברי איגוד הכדורגל הקריבי.‬
‫הוא עשה את זה, ונפל למלכודת.‬
‫לא הייתה לי כוונה רעה כמו לשחד אנשים.‬
‫זאת קונספירציה.‬
‫אל תשכח שאני נלחם נגד פיפ"א,‬ ‫עם כל המשאבים שלה.‬
‫הם בהחלט יכולים לייצר סיפור‬
‫פי אלף מכפי שאני יכול לייצר סיפור.‬
‫היום ראינו הודעה של ועדת האתיקה בפיפ"א,‬
‫שהוועדה חוקרת טענות לשחיתות,‬
‫בהן מעורבים ג'ק וורנר‬
‫והמועמד לנשיאות פיפ"א, מוחמד בין-חמאם.‬
‫ניסית פעם לקנות קולות?‬
‫מעולם לא התכוונתי‬ ‫לעשות דבר כזה, אף פעם בחיי.‬
‫האם נתת אי פעם כסף‬ ‫לבכירים בהתאחדויות הקריביות?‬
‫לא. אף אחד לא יכול לטעון‬ ‫שהוא ראה אותי עושה את זה בשום מקום.‬
‫אני רוצה לומר שוב,‬ ‫מר בין-חמאם מעולם, למיטב ידיעתי,‬
‫לא נתן כסף למדינות הקריביות.‬
‫בשלב הזה, ג'ק היה מלא בעצמו.‬
‫הוא חשב שהוא חסין בפני כל סוג של תביעה.‬
‫יש תקרית קטנה שמלמדת הרבה,‬
‫אחרי חלוקת הכסף בטרינידד,‬
‫והיא נלכדה במצלמה.‬
‫יש פה אנשים שמאמנים‬ ‫שהם צדיקים יותר מאחרים.‬
‫אם אתה צדיק, תקים כנסייה, ידידי.‬
‫אבל למעשה, העסקים שלנו הם העסקים שלנו.‬
‫אז אני אומר פה, רבותיי,‬
‫שקיבלתם את זה כי הוא אמר‬
‫שהוא לא היה יכול להביא‬ ‫מגש כסף ותכשיטי כסף וכולי.‬
‫אמרתי לו, "שכח מכל זה.‬
‫"תעריך את השווי, ותן את זה למדינות".‬
‫והמתנה שתקבלו, אתם תקבעו‬
‫איך לנצל אותה בצורה הטובה ביותר‬
‫לטובת פיתוח הכדורגל במדינה שלכם.‬
‫אם יש פה מישהו שיש לו מצפון,‬
‫ורוצה להחזיר את הכסף,‬
‫אני מוכן לקחת ממנו את הכסף ולהחזיר אותו.‬
‫אבל אל תדברו על זה בחוץ‬ ‫ותחשבו שאתם צדיקים,‬
‫שאתם קדושים, שאתם יותר טובים ממישהו.‬
‫אני מקווה שזה ברור מאוד.‬
‫מה עתידו של ג'ק וורנר בקונקקא"ף?‬
‫מבחינתי, על סמך הראיות שראיתי,‬
‫אני לא חושב שיש לו עתיד.‬
‫ומה עם היחסים האישיים בינך לבין ג'ק וורנר?‬
‫הם השתבשו, כמובן.‬
‫אתה חושב שהוא מרגיש שבגדת בו?‬
‫אני מרגיש שהוא בגד בי, על סמך מה שהוא…‬
‫הסכנות שהוא העמיד בהן את החברים שלנו,‬
‫כשהוא חשף אותם למצב כזה,‬
‫שבו הם נקלעו לסכנה בכך שקיבלו את המתנות,‬
‫לדעתי זה לא מתקבל על הדעת.‬
‫נשיא פיפ"א הגיע למסיבת העיתונאים היום‬
‫כשהוא מנסה נואשות להשאיר את המשבר מאחוריו.‬
‫משבר? מה זה משבר?‬
‫אנחנו לא במשבר.‬
‫נקלענו לקשיים, ולקשיים האלה יימצא פתרון,‬
‫והפתרון יימצא בתוך המשפחה שלנו.‬
‫אך למרות זאת הוא נאלץ‬ ‫להתמודד עם טענות מרעישות,‬
‫הפעם בנוגע להצעה של קטאר‬ ‫לאירוח גביע העולם ב-2022.‬
‫ברור שלקטארים הלך רע מאוד.‬
‫הם פחדו שהם יאבדו את גביע העולם,‬
‫בגלל הטענות שאני השמעתי‬
‫ובגלל מוחמד בין-חמאם והסיפור שלו.‬
‫בלאטר אמר שהיו הרבה עוולות‬
‫במהלך המכרז על אירוח גביע העולם,‬ ‫ושבין-חמאם מעורב בהן.‬
‫הוא עשה הרבה דברים‬ ‫כדי להזיק לי ולהזיק לשם הטוב שלי.‬
‫אין לו גבולות, בעצם.‬
‫ספ בלאטר, אחד מגדולי‬ ‫המוחות הפוליטיים בתחום הספורט,‬
‫ראה בשערורייה‬ ‫שהתפוצצה בפורט אוף ספיין שבטרינידד‬
‫הזדמנות להיפטר מיריבו.‬
‫זאת ממש דרמה,‬
‫האופן שבו בונים אנשים, ואז הם נופלים.‬
‫הם טעו בשיקול דעתם עם בלאטר,‬
‫שהביא אותם כחברים וזרק אותם כאויבים.‬
‫הוא רצה להיפטר מיריבים,‬
‫והיחיד שקיבל את האתגר היה בין-חמאם.‬
‫אבל בלאטר היה חייב למצוא מוצא,‬ ‫והוא סגר עסקה.‬
‫יום אחד, השיח ג'סים,‬ ‫בנו של האמיר, הגיע למטה פיפ"א.‬
‫גם בין-חמאם הגיע למטה פיפ"א.‬
‫זה היה שלושה ימים לפני הבחירות.‬
‫שיח ג'סים ובין-חמאם דיברו ודיברו.‬
‫אני לא מבין ערבית, אבל הנסיך ג'סים אמר,‬
‫"לא, אנחנו נדבר באנגלית,‬
‫"כי רצינו שמר בלאטר יבין את השיחה שלנו".‬
‫והוא אמר, "אתה יודע שהאמיר אמר‬
‫"שלא תתמודד מול מר בלאטר.‬
‫"אנחנו נתמוך במר בלאטר בבחירות 2011".‬
‫אז קטאר הסירה את המועמדות של בין-חמאם,‬
‫ובלאטר לא דיבר יותר‬ ‫על האופן שבו קטאר זכתה בבחירות‬
‫לבחירת המארחת של גביע העולם ב-2022.‬
‫אני יודע שבלאטר יכול להזיק לנו.‬
‫יש לו הרבה תכסיסים.‬
‫אני לא אסכן…‬ ‫ואני יודע שבלאטר יכול לעשות את זה.‬
‫אז מבחינתי, אמרתי,‬ ‫"נראה לי שסיימתי עם זה".‬
‫- הסרת המועמדות -‬
‫וכן, האנשים האלה‬ ‫בהחלט הזיקו לי במידה המרבית.‬
‫ספ בלאטר נבחר שוב לתפקיד נשיא פיפ"א,‬
‫אחרי ששערוריית שוחד חמורה‬
‫השאירה אותו כמועמד היחיד‬ ‫להתמודדות עם המשבר הספורטיבי.‬
‫בלאטר זכה בקדנציה נוספת‬ ‫בת ארבע שנים בראש הגוף השולט בכדורגל,‬
‫אחרי שקיבל 186 מתוך 203 קולות.‬
‫המנהל השווייצרי בן ה-75‬ ‫מכהן בתפקיד מאז 1998.‬
‫המועמד לשעבר מוחמד בין-חמאם‬
‫הושעה בעקבות חשדות לשוחד.‬
‫סגן הנשיא ג'ק וורנר‬ ‫הושעה גם הוא בעקבות טענות לשוחד,‬
‫אך הוא אומר שבקרוב ייחשפו ממצאים‬ ‫שיזיקו לפיפ"א עוד יותר.‬
‫כבר אמרתי את זה,‬ ‫פיפ"א תרגיש שמתקרב אליה צונמי.‬
‫תאמינו לי. עוד לא ראיתם כלום.‬
‫בסופו של דבר, צריך לעצור את בלאטר.‬
‫ספ בלאטר עצמו נוקה מכל אשמה,‬
‫אך הוא יכול לצפות‬
‫לשאלות קשות במסיבת העיתונאים אחרי הצהריים.‬
‫ייתכן שהוא ישרוד למרוד השערורייה,‬ ‫אך שמה הטוב של פיפ"א כבר נהרס.‬
‫אני יודע שיש אדם אחד‬ ‫שהרוויח מכל זה, וזה צ'אק בלייזר.‬
‫וורנר יצא מעולם הכדורגל,‬ ‫בין-חמאם יצא מעולם הכדורגל,‬
‫וצ'אק בלייזר,‬
‫באחד מהרגעים‬ ‫המדהימים והמפתיעים בכל הסיפור,‬
‫מהולל כגיבור.‬
‫בכל העולם התפרסמו דיווחים‬
‫שסיפרו שבלייזר הוא חושף שחיתויות‬
‫ומישהו שמנסה להציל את הענף.‬
‫כל הכבוד לצ'אק בלייזר,‬ ‫כי אם הוא עושה את זה,‬
‫הוא חייב להיות צח כשלג, וזה טוב.‬
‫אני לא אומר שהוא לא כזה,‬ ‫אבל צריך הרבה אומץ כדי לעשות את זה.‬
‫צ'אק הוא לא חושף שחיתויות.‬
‫חושף שחיתויות הוא אדם שמסתכל סביבו ואומר,‬
‫"אני לא רוצה לקחת חלק במה שלא בסדר פה",‬
‫ומודיע לאנשים מה לא בסדר.‬
‫זה לא מישהו שהנדס את מה שלא בסדר,‬
‫ובמשך עשורים היה מהמרוויחים העיקריים‬ ‫ממה שלא היה בסדר.‬
‫מטה קונקקא"ף שוכן בפינת רחוב 56‬ ‫והשדרה החמישית בניו יורק, במגדל טראמפ.‬
‫- מגדל טראמפ -‬
‫ישבנו בקומה ה-17,‬
‫וצ'אק גר באגף המגורים, בקומה ה-49.‬
‫אני חושב שהמניע של צ'אק‬ ‫היה לשמר את אורח החיים‬
‫שפיפ"א וקונקקא"ף אפשרו לו לחיות.‬
‫כל יוזמה של קונקקא"ף‬ ‫הייתה צריכה להתחיל ולהסתיים‬
‫בכך שצ'אק יעשה כסף, ברמה האישית.‬
‫צ'אק לקח עשרה אחוז לפחות,‬
‫ולפעמים יותר, מכל עסקה.‬
‫היה ברור לגמרי שבלייזר הרוויח‬
‫על חשבון הענף בכל מיני דרכים לא כשרות.‬
‫לדעתי זה לא היה אופייני רק לו,‬
‫אלא בכלל, הגישה‬ ‫של בכירי פיפ"א המושחתים הייתה‬
‫שהם חסינים מפגע.‬
‫לא היה להם מושג‬ ‫שמישהו ינסה אי פעם לתקוף אותם.‬
‫אפילו לא עלה בדעתם שיש אפשרות קלושה כזאת.‬
‫הניסיון שצברתי במטה האף-בי-איי בניו יורק‬
‫היה בתחום הפשע המאורגן.‬
‫באותה תקופה, זה היה ב-2010,‬
‫קיבלנו מנדט להרחיב את היקף הפעילות שלנו‬
‫ולחפש פשיעה בין לאומית‬ ‫שמשפיעה עלינו בארצות הברית.‬
‫באותו זמן היו עיתונאים אנגלים‬
‫שהעלו שוב את נושא השחיתות בפיפ"א,‬
‫ובפרט אנדרו ג'נינגס המנוח,‬
‫עיתונאי ותיק ולמוד קרבות‬ ‫שניסה לחשוף את השחיתות בפיפ"א.‬
‫הנשיא בלאטר, אני חייב לשאול,‬
‫האם אתה כשיר וראוי לשלוט בכדורגל העולמי?‬
‫שוב שלום.‬ ‫-תעזוב אותי בשקט.‬
‫אני יכול לשאול כמה…‬
‫אל תעשה את זה, בבקשה.‬ ‫אני יכול לשאול כמה כסף אתה…‬
‫תעזוב אותי בשקט!‬ ‫-אדוני, תעזור לנו בבקשה.‬
‫אל תעשה את זה, בבקשה.‬
‫ג'ק וורנר, מהוותיקים שבבכירי פיפ"א,‬ ‫הגוף השולט בכדורגל העולמי,‬
‫התפטר מתפקידו.‬
‫הוא הושעה מתפקידו לפני כחודש‬ ‫בעקבות טענות לשחיתות.‬
‫מפיפ"א נמסר שכתוצאה מההתפטרות,‬
‫החקירה בנוגע להתנהלותו של מר וורנר נסגרה,‬
‫וההנחה היא שהוא חף מפשע.‬
‫אחרי תקרית השוחד בפורט אוף ספיין,‬ ‫ג'ק וורנר, התפטר בבושת פנים‬
‫לפני שזרקו אותו מעולם הכדורגל,‬
‫והוא הבטיח לבכירי פיפ"א‬ ‫שהוא ישלח עליהם צונמי.‬
‫ומידע מזיק על צ'אק בלייזר‬ ‫התחיל להגיע לידי אנדרו ג'נינגס.‬
‫מסמכים שהראו‬
‫שלבלייזר היו דברים נחמדים‬ ‫שלא אמורים היו להיות לו,‬
‫כמו דירות במיאמי ובאיי בהאמה,‬ ‫מרצדס יפהפייה בציריך,‬
‫וכל מיני נכסים מדהימים,‬
‫ועם זאת לא היה ברור‬ ‫מאיפה כל הכסף הזה מגיע.‬
‫בלייזר הפקיד צ'קים בחשבונות מחוץ למדינה.‬
‫הכול פורסם בסוף בסדרת כתבות‬
‫שג'נינגס כתב לאורך הקיץ.‬
‫היו לי כמה התראות גוגל‬ ‫בגלל פרויקט שחיתות שעבדתי עליו.‬
‫בוקר אחד קיבלתי התראה‬
‫על כתבה מאת העיתונאי האנגלי אנדרו ג'נינגס.‬
‫אני חושב שהיא משכה את תשומת לבי‬ ‫בגלל המשמעות של כדורגל עבורי,‬
‫העובדה שגדלתי סביבו והמקום שלו בלב שלי.‬
‫בכתבה של אנדרו ג'נינגס הועלו טענות‬
‫על חשבונות במקלטי מס ועל צ'אק בלייזר.‬
‫אז התחלתי לבדוק את הרקע שלו.‬
‫האדם נמצא במגרש הביתי שלנו, בניו יורק,‬
‫המידע נראה אמין,‬
‫אז חשבנו שנוכל לפתוח בחקירה.‬
‫אם יש פה פשע, אם אפשר לתבוע מישהו,‬
‫זה תלוי בשאלה האם יש היבט כלשהו‬
‫שמצטלב עם ארצות הברית.‬
‫עם הזמן למדנו שיש הרבה דברים כאלה,‬
‫בגלל השימוש במערכת הבנקאית האמריקאית.‬
‫חשבתי שהדרך הטובה ביותר היא לאתר את הכסף,‬
‫לעקוב אחרי הכסף במובן של העברות כספים‬
‫וסכומי הכסף שהועברו סביב העולם.‬
‫נניח שאתה מעביר כסף מחשבון בנק בשווייץ‬
‫לחשבון בנק באיי קיימן.‬
‫ההעברה לא מגיעה ישירות‬
‫משווייץ לאיי קיימן.‬
‫צריך להיות גם בנק מקביל בארצות הברית.‬
‫אחד מהצווים הראשונים‬ ‫שהוצאנו היה לבנק של פיפ"א,‬
‫יו-בי-אס בשווייץ.‬
‫אז יש להם בנק מקביל בארצות הברית.‬
‫אז השגנו את הרשומות‬
‫של כל העברות הכספים אל פיפ"א וממנה.‬
‫יש לך קצה חוט אחד, שם של עסק,‬
‫ומשם נפרסת‬ ‫מעין רשת קורי עכביש של כיווני חקירה.‬
‫הם השתמשו בשמות קוד.‬
‫הם השתמשו בכל כך הרבה‬ ‫חשבונות בנק במקלטי מס‬
‫כדי להעביר את הכסף‬ ‫מ-א' ל-ב' ול-ג' ול-ד' ול-ה'…‬
‫זה היה פשוט מסחרר.‬
‫המשכנו להתקדם,‬ ‫אבל לא ידענו עבור מה התשלומים.‬
‫מהתקופה שבה חקרתי את המאפיה, ידעתי‬
‫שאין תחליף לעד שמשתף פעולה‬
‫בתיק של קשירת קשר, במשהו מורכב,‬
‫מבחינת היכולת פשוט להסביר הכול.‬
‫רגע המפתח הבא בחקירה‬
‫היה כשסטיב ברימן עשה משהו‬ ‫שסוכני מס ההכנסה יכולים לעשות,‬
‫ובדק את דוחות המס של צ'אק בלייזר.‬
‫הוא היה יכול לחשוף את הקלף‬
‫שהוא החביא עמוק בשרוול,‬
‫והוא שלא היו דוחות מס.‬
‫מתברר שבלייזר‬ ‫בכלל לא הגיש דוחות מזה 15 שנה לפחות.‬
‫עכשיו בלייזר היה על הכוונת.‬
‫הראיות היו די חד משמעיות.‬
‫הם יכלו להרשיע אותו בעברות מס, אין ספק.‬
‫השאלה הייתה "מה לעשות איתו?‬
‫"פשוט נרשיע את צ'אק בלייזר‬ ‫ונכניס אותו לכלא?‬
‫"לא. אנחנו רוצים אותו‬ ‫כי אנחנו רוצים מודיע".‬
‫וכך התקבלה החלטה לפנות אליו,‬
‫ולהציע לו הצעה שהוא די לא יוכל לסרב לה.‬
‫הרבה דברים היו תלויים‬ ‫בהצלחה של הגישה הזאת.‬
‫העניין היה גדול בהרבה מצ'אק.‬
‫צ'אק היה אמור להיות הצעד הראשון‬ ‫בדרך לחקירה מקיפה בהרבה.‬
‫- 30 בנובמבר, 2011 -‬
‫יצאנו ממגדל טראמפ‬ ‫בדרך ל"אנקל ג'ק'ס סטייקהאוס",‬
‫וצ'אק אמר,‬
‫"מרי לין, תיכנסי למסעדה עם אל".‬
‫זה החבר שהיה איתנו.‬
‫והוא יצא מהוואן שהוא נסע בו,‬ ‫ועלה על קלנועית קטנה.‬
‫בין מגדל טראמפ לבין הבניין השכן‬
‫יש מין חצר פנימית,‬ ‫והוא פשוט הסיע את עצמו עד לשולחן.‬
‫הוא הבין מהר מאוד את המצב שהוא נקלע אליו.‬
‫אמרתי לו מה אנחנו יודעים עליו.‬
‫הונאה, הלבנת הון, העלמת מס,‬
‫אי דיווח על חשבונות בנק במדינות זרות.‬
‫הסוכן אמר,‬
‫"מר בלייזר, כרגע מצפות לך‬ ‫75 עד מאה שנות מאסר.‬
‫"תשתף איתנו פעולה, או שניקח אותך עכשיו".‬
‫אני זוכר שהוא הסתכל עליי ועשה…‬
‫ואז הוא אמר, "נראה לי שאני רוצה לעזור לכם.‬ ‫סביר שזה יותר גדול ממה שאתם חושבים".‬
‫נדמה לי שהצענו לו לשכור עורך דין,‬
‫ומשם המשכנו.‬
‫כשהוא עלה למעלה,‬
‫אמרתי לו, "פשוט תשלם את המסים.‬
‫"תסגור עסקה. פשוט תשלם להם".‬
‫והוא אמר, "מרי לין,‬ ‫אני בסך הכול נוכל שמן מקווינס".‬
‫ואז הוא קצר את מה שהוא זרע.‬
‫האף-בי-איי נגד פיפ"א.‬
‫אף אחד אינו מעל החוק.‬
‫פתאום אתה בסדרת אף-בי-איי של נטפליקס.‬
‫זה גביע העולם של ההונאות.‬
‫אולי זה באמת ארגון דמוי מאפיה.‬
‫ספ בלאטר אינו הבכיר היחיד‬ ‫שצריך לענות על שאלות.‬
‫מספר העובדים שצפויים למות הוא 5,200.‬
‫מאשימים אותי בסערה הזאת. טוב, בסדר.‬
‫תמיד יש סוף איפשהו.‬
‫אני אקח אחריות.‬
‫תרגום כתוביות: ברונק פרלמוטר‬